CELEX: 32016R0479
Language: bg
Date: 2016-04-01 00:00:00
Title: Регламент (ЕС) 2016/479 на Комисията от 1 април 2016 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на стевиолови гликозиди (E 960) като подсладител в някои нискоенергийни напитки или напитки без добавена захар (Текст от значение за ЕИП)

2.4.2016   
            
            
               BG
            
            
               Официален вестник на Европейския съюз
            
            
               L 87/1
            
         РЕГЛАМЕНТ (ЕС) 2016/479 НА КОМИСИЯТА
   от 1 април 2016 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на стевиолови гликозиди (E 960) като подсладител в някои нискоенергийни напитки или напитки без добавена захар
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се установява списък на Съюза на добавките, одобрени за употреба в храни, и условията за тяхната употреба.
            
         
               (2)
            
            
               Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), по инициатива на Комисията или при постъпване на заявление.
            
         
               (3)
            
            
               На 25 март 2013 г. бе подадено заявление за разрешаване на употребата на стевиолови гликозиди (E 960) като подсладител в някои нискоенергийни напитки или напитки без добавена захар, попадащи в подкатегорията храни 14.1.5.2 „Други“ от приложение II към Регламент (ЕО) № 1333/2008. Впоследствие заявлението бе предоставено на държавите членки съгласно член 4 от Регламент (ЕО) № 1331/2008.
            
         
               (4)
            
            
               Стевиоловите гликозиди са некалорични, сладки на вкус съставки и могат да бъдат използвани, за да заместят калоричните захари в някои напитки, като по този начин се намали енергийната стойност на тези продукти. Следователно стевиоловите гликозиди придават сладост на въпросните напитки, без да внасят допълнителни калории в крайния продукт, като на потребителите се предлагат нискоенергийни продукти или продукти без добавена захар в съответствие с член 7 от Регламент (ЕО) № 1333/2008.
            
         
               (5)
            
            
               Съгласно член 3, параграф 2 от Регламент (ЕО) № 1331/2008 Комисията трябва да изиска становището на Европейския орган за безопасност на храните (наричан по-долу „Органът“), за да актуализира списъка на Съюза на добавките в храните, установен в приложение III към Регламент (ЕО) № 1333/2008.
            
         
               (6)
            
            
               През 2010 г. Органът прие научно становище (3) относно безопасността на стевиоловите гликозиди за предложените видове употреба като добавка в храните (E 960) и определи допустима дневна доза (ДДД) от 4 mg/kg телесно тегло на ден, изразено като еквиваленти на стевиол. С оглед на предложеното разширяване на видовете употреба като добавка в храните Органът преразгледа оценката на експозицията на стевиолови гликозиди и представи своите становища на 2 май 2014 г. (4) и на 30 юни 2015 г. (5) По отношение на разширяването на видовете употреба Органът стигна до заключението, че прогнозите за експозицията са под ДДД за всички възрастови групи, с изключение на малки деца на горната граница на най-високите прогнози (95-и процентил) в една държава. Изчисленията във връзка с експозицията, направени от Rijksinstituut voor Volksgezondheid en Milieu, са показали, че предложеното разширяване на употребата не засяга 95-ия процентил от експозицията при малки деца на възраст между две и шест години в Нидерландия и че в тази възрастова група за експозицията на стевиолови гликозиди основно допринасят безалкохолните напитки и ароматизираните ферментирали млечни продукти.
            
         
               (7)
            
            
               Като се има предвид, че подкатегорията храни 14.1.5.2 обхваща продукти, които не са предназначени за консумация от малки деца (на възраст от 12 до 35 месеца), предложените видове и нива на употреба на стевиоловите гликозиди (E 960) като подсладител не пораждат опасения във връзка с безопасността.
            
         
               (8)
            
            
               Поради това е целесъобразно да се разреши употребата на стевиоловите гликозиди (E 960) като подсладител, добавян към нискоенергийни напитки или напитки без добавена захар в подкатегория храни 14.1.5.2 „Други“: напитки кафе, чай и билкови настойки (в максимално количество 30 mg/l), ароматизирани продукти инстантно кафе и инстантно капучино (в максимално количество 30 mg/l) и напитки на основата на малц и напитки, ароматизирани с шоколад/капучино (в максимално количество 20 mg/l).
            
         
               (9)
            
            
               Поради това приложение II към Регламент (ЕО) № 1333/2008 следва да бъде съответно изменено.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 април 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  EFSA Journal (Бюлетин на ЕОБХ), 2010; 8(4):1537.
   
      (4)  EFSA Journal (Бюлетин на ЕОБХ), 2014; 12(5):3639.
   
      (5)  EFSA Journal (Бюлетин на ЕОБХ), 2015; 13(6):4146.
   
      ПРИЛОЖЕНИЕ
      В приложение II към Регламент (ЕО) № 1333/2008 част Д се изменя, както следва:
      
                  1)
               
               
                  В подкатегория храни 14.1.5.2 „Други“ след вписването за E 491 — 495, сорбитанови естери, се вмъква следното вписване за E 960:
                  
                               
                           
                           
                              „E 960
                           
                           
                              Стевиолови гликозиди
                           
                           
                              30
                           
                           
                              (60) (93)
                           
                           
                              само напитки кафе, чай и билкови настойки, нискоенергийни или без добавена захар
                           
                        
                               
                           
                           
                              E 960
                           
                           
                              Стевиолови гликозиди
                           
                           
                              30
                           
                           
                              (60) (93)
                           
                           
                              само ароматизирани продукти инстантно кафе и инстантно капучино, нискоенергийни или без добавена захар
                           
                        
                               
                           
                           
                              E 960
                           
                           
                              Стевиолови гликозиди
                           
                           
                              20
                           
                           
                              (60) (93)
                           
                           
                              само напитки на основата на малц и ароматизирани с шоколад/капучино, нискоенергийни или без добавена захар“
                           
                        
            
                  2)
               
               
                  В подкатегория храни 14.1.5.2 „Други“ се добавят следните бележки под линия:
                  
                              „(60):
                           
                           
                              Изразено като еквиваленти на стевиол.
                           
                        
                              (93):
                           
                           
                              Максималното количество се отнася за готови за пиене продукти (напр. в консервни кутии) и за техните смеси и концентрати, приготвени и готови за консумация.“